Bøkeglansvikler

Bøkeglansvikler (Cydia fagiglandana) er en sommerfugl i gruppen av viklere (Tortricidae).

Utseende 
En middelsstor (vingespenn 14-19 millimeter), gråbrun vikler. Forvingen har lite tydelige tegninger, men man kan vanligvis ane et uregelmessig, lyst tverrbånd i midten. Bakvingen er samme farge som forvingen.

Levevis 
Larvene lever på bøk (Fagus sylvatica), noen ganger også på eik (Quercus spp.). De lever inne i de harde frøkapslene, av bøkenøttene. De voksne viklerne flyr i juni-juli.

Utbredelse 
Arten er utbredt i Nord-Afrika og i Europa, bortsett fra de nordligste og østlige delene.
I Norge er den funnet langs kysten av Øst- og Sørlandet vestover til Vest-Agder.

Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae 
 slekt glansviklere, Cydia Hübner, 1825
 bøkeglansvikler, Cydia fagiglandana (Zeller, 1841)

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Svenska fjärilar, svenskspråklig nettressurs med bildegalleri: 
 Cydia fagiglandana på UK Moths: 
 Fauna Europaea Web Service (2004) Fauna Europaea version 1.1, utbredelsesdatabase for europeiske dyr:

Eksterne lenker 
 
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Grapholitini
Sommerfugler formelt beskrevet i 1841
Dyr formelt beskrevet av Philipp Christoph Zeller